આ ચમત્કાર કર્યો છે સુયસ ચેરિટેબલ ટ્રસ્ટ દ્વારા વિકસિત ઉન્નત કૃષિ ટેક્નોલોજીએ. આ ટેક્નોલોજીએ હજારો ખેડૂતોની કિસ્મત બદલી નાખી છે. ઘૈઘાસ દંપતીએ ટ્રસ્ટના માધ્યમ થકી શરૂ શરૂમાં અહીંના વનવાસી વિદ્યાર્થીઓને જૈવિક ખેતીની તાલીમ આપી. ધીરે ધીરે આ વિદ્યાર્થીઓના પરિવાર તેમની ઉજ્જડ એવી જમીનમાંથી વર્ષે ૪૦,૦૦૦ કમાવા લાગ્યા. ધીરે ધીરે જૈવિક કૃષિ આધારિત આ વાત ધીરેધીરે આજુ-બાજુનાં ગામોમાં પણ ફેલાઈ અને લોકો જૈવિક કૃષિ તરફ વળ્યા. મેલઘાટ ગામના બાપુ કાલે અને શ્યામ બેલસરેએ તેમના ખેતરમાં પ્રત્યેક એકર દીઠ ૧૦ ક્વિટંલ સોયાબીન અને ૧ ક્વિન્ટલ જવારની મિશ્ર ખેતી કરી ૪૭,૦૦૦ રૂપિયા ઊપજ મેળવી. બાપુ કાલે જણાવે છે કે, હવે તેમની ઉજ્જડ જમીન હરિયાળી, ઉપજાઉ બની ગઈ છે. બિલા ગામના મોતીલાલ બાવનેએ એક ચેકડેમ બનાવડાવ્યો અને ચાર ખેડૂતોએ સામૂહિક રીતે તેનું પાણી સિંચાઈ માટે વાપર્યું અને પ્રતિ એકર ૧૮૦૦૦ પિયાનો પાક ઉતાર્યો. વિહીર ગામના દાદા રાવ ખાંગરે જણાવે છે કે, જૈવિક ખેતી કરી તેઓએ પ્રતિ એકરે ૧૦.૫ ક્વિન્ટલ કપાસનું વિક્રમજનક ઉત્પાદન મેળવ્યું છે.